Companie importantă de securitate cibernetică, listată astăzi la BVB. La ce valoare se anticipează capitalizarea bursieră
FORT, companie specializată în securitate cibernetică, parte a Bittnet Group, a debutat astăzi, 17 mai, pe piața AeRO a Bursei de Valori București sub simbolul bursier 4RT. Listarea companiei a avut loc după derularea unei majorări de capital social și a unui plasament privat în urma căruia FORT a atras 1,67 milioane lei. Valoarea capitalizării anticipate a companiei se ridică la aproape 51 milioane lei, arată un comunicat al Bursei de Valori București.